**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΠΕΛΟΠΟΝΗΣΟΥ**

**ΔΗΜΟΣ ΤΡΙΠΟΛΗΣ**

**Διεύθυνση Κοινωνικής Προστασίας,**

**Παιδείας και αθλητισμου**

**ΔΙΕΥΘΥΝΣΗ: Λαγοπάτη και Αταλάντης**

**ΤΗΛΕΦΩΝΑ ΕΠΙΚΟΙΝΩΝΙΑΣ: 2713 600480, 2713 610454, 6948117246**

**ΠΛΗΡΟΦΟΡΙΕΣ: κ. Ελένη Χιώτη, κ .Ε. Σιέμπου, κ.Ν.Παπαγιαβή**

**Τρίπολη, 16 Μαΐου 2021**

 Αγαπητοί γονείς,

 Ο Δήμος Τρίπολης **για δεύτερη χρονιά** συμμετέχει στο πλαίσιο της δράσης "Εναρμόνιση Οικογενειακής και Επαγγελματικής Ζωής" για τη σχολική χρονιά 2021-2022 επιδιώκοντας να συνεχίσει  την επιτυχή λειτουργία των  **Κ.Δ.Α.Π.** αθλητικών και πολιτιστικών δράσεων για παιδιά από 5-12 ετών που ξεκίνησε πέρυσι.

 Το πρόγραμμα ξεκίνησε πιλοτικά, η ανταπόκριση ήταν πολύ μεγάλη και αγκαλιάστηκε πολύ γρήγορα, με μεγάλο ενθουσιασμό, από όλες τις μητέρες και τα παιδιά των σχολείων μας, που ήθελαν να απασχοληθούν δημιουργικά τις απογευματινές ώρες.  Δυστυχώς όμως, λόγω της πανδημίας, τα παιδιά δεν είχαν τη δυνατότητα να παρακολουθήσουν τις δραστηριότητες μιας και έχει ανασταλεί η λειτουργία των δομών από τις 10 Νοεμβρίου 2020.

 Με την άρση της αναστολής όμως οι δραστηριότητες –μέσω του προγράμματος- θα ξεκινήσουν αμέσως και έτσι θα δοθεί η ευκαιρία σε όλα τα παιδιά να συμμετάσχουν στις αθλητικές αλλά και στις δημιουργικές δραστηριότητες των ΚΔΑΠ. Θα παίξουν μπάσκετ, ποδόσφαιρο, θα συμμετέχουν στα εργαστήρια εικαστικών, μουσικής, επιστημών και περιβάλλοντος, θα λάβουν μέρος σε παιχνίδια γλώσσας και αριθμητικής αλλά και να συμμετάσχουν στις ομάδες φιλαναγνωσίας.  Κι αυτή θα είναι μόνο η αρχή…

 Έτσι λοιπόν ξεκινάμε, για μια ακόμα χρονιά, την προσπάθεια ενημέρωσης για το πρόγραμμα, θέλοντας  να δώσουμε την ευκαιρία να συμμετάσχουν **ΔΩΡΕΑΝ στις** αθλητικές και πολιτιστικές δράσεις μας όσο το δυνατόν περισσότερα **παιδιά του Δήμου μας,** με υπηρεσίες υψηλού επιπέδου και απαιτήσεων.

 Στόχος μας για μια ακόμα φορά η καλλιέργεια και ενδυνάμωση των γνωστικών, κοινωνικών και συναισθηματικών δεξιοτήτων των παιδιών, η οικονομική ανακούφιση των οικογενειών τους και η δημιουργία μια νέας εκπαιδευτικής και κοινωνικής κουλτούρας.

 Σας καλούμε λοιπόν να συμπληρώσετε την επισυναπτόμενη **Αίτηση Εκδήλωσης Ενδιαφέροντος - Συμμετοχής,** (προσοχή τα στοιχεία πρέπει να συμπληρωθούν με ακρίβεια) και να γίνετε αρωγοί της προσπάθειας μας για άλλη μία φορά.

 **Με εκτίμηση**

 **Ο Αντιδήμαρχος Τρίπολης**

 **Μακαρούνης Δημήτριος**

**Συν.:** Ακολουθεί ενημερωτικό υλικό.

**ΚΔΑΠ 2021-2022**

**ΤΙ ΕΙΝΑΙ ΤΑ ΚΔΑΠ**

Τα Κ.Δ.Α.Π. είναι Κέντρα Δημιουργικής Απασχόλησης Παιδιών, δηλαδή δομές όπου παιδιά ηλικίας 5 - 12 ετών απασχολούνται δημιουργικά κατά τις απογευματινές ώρες.

Κύριος στόχος του προγράμματος είναι η **ΔΩΡΕΑΝ** σωματική, συναισθηματική, νοητική και κοινωνική ανάπτυξη των παιδιών, μέσω νέων παιδαγωγικών προσεγγίσεων και τεχνικών, αξιοποιώντας τα ενδιαφέροντα, τις εμπειρίες και τις γνώσεις τους διαμέσου αθλητικών και πολιτιστικών δράσεων ή ακόμη και μέσω παιχνιδιού λόγου και αριθμών. Στα Κ.Δ.Α.Π. τα παιδιά μπορούν να συναντήσουν φίλους και να επικοινωνήσουν μαζί τους, μέσα από την κοινή εμπειρία της δημιουργίας, σε κλίμα ελευθερίας και ασφάλειας, χωρίς ανταγωνισμούς και σκοπιμότητες.

Τα Κ.Δ.Α.Π. στεγάζονται στις κτιριακές εγκαταστάσεις των δημοσίων σχολείων, και των αθλητικών εγκαταστάσεων του Δήμου και λειτουργούν –κατά τους χειμερινούς μήνες- σε χρόνους πέραν του διδακτικού ωραρίου, ή του διευρυμένου διδακτικού ωραρίου, δηλαδή από τις **16.00 έως τις 20.00** μ.μ.

Ωστόσο, κατά τους Καλοκαιρινούς μήνες, μετά τη λήξη του διδακτικού έτους, από 20 Ιουνίου έως τις 31 Ιουλίου, απασχολούν δημιουργικά τα παιδιά κατά τις πρωινές ώρες, **από τις 9.00 έως τις 14.00** μ.μ., σαν **SUMMER CAMP**, διευκολύνοντας μ’ αυτόν τον τρόπο τους γονείς που εργάζονται.

Ενδεικτικά αναφέρονται:

**ΑΘΛΗΜΑΤΑ**

* Μπάσκετ
* Τένις
* Βόλεϊ
* Ποδόσφαιρο
* Παραδοσιακούς χορούς
* Hip-Hop, Latin Dance, Zumba,
* Cheerleading

**ΔΗΜΙΟΥΡΓΙΚΕΣ ΔΡΑΣΤΗΡΙΟΤΤΕΣ**

* Θεατρικό Παιχνίδι
* Ρητορική
* Εικαστικά Εργαστήρια – Ζωγραφική
* Μουσική
* Εργαστήρια φυσικής και κλιματικής αλλαγής
* Εργαστήρια λόγου και αριθμητικής - **Μελέτη**
* Εργαστήρια σκάκι
* Εργαστήρια Ρομποτικής και Ηλεκτρονικών Υπολογιστών

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

**Πως μπορώ να συμμετέχω?**

**1η ΦΑΣΗ** : Συμπληρώνω την Αίτηση εκδήλωσης ενδιαφέροντος και τη στέλνω συμπληρωμένη στο kdaptripoli@gmail.com ή την παραδίδω στο Διευθυντή του σχολείου ή την καταθέτω στο Δημαρχείο Τρίπολης (γραφείο πρωτοκόλλου), το αργότερο έως τις 24/5/2021.

 **2η ΦΑΣΗ** : Συγκέντρωση και κατάθεση δικαιολογητικών από 1/6/2021 έως 15/6/2021 κατόπιν προσωπικής επικοινωνίας και ενημέρωσης όσων θα εκδηλώσουν ενδιαφέρον. Πληροφορίες στο τηλ.: 6948 117 246.

**ΠΡΟΣΟΧΗ**

1. Το πρόγραμμα υλοποιείται με εποπτεύοντα Ενδιάμεσο Διαχειριστικό φορέα την Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), χρηματοδοτείται από το ΕΣΠΑ και καλύπτει μητέρες που το φορολογητέο τους εισόδημα **δεν ξεπερνά τα 27.000€** για μητέρες που έχουν έως 2 παιδιά, τα 30.000€ για μητέρες με 3 παιδιά, τα 33.000€  για μητέρες που έχουν 4 παιδιά και τα 36.000€ για μητέρες που έχουν από 5 παιδιά και πάνω.
2. Το πρόγραμμα **δεν** δίνει τη δυνατότητα να συμμετάσχουν οι μητέρες που είναι **Δημόσιοι Υπάλληλοι**.
3. **Το πρόγραμμα αφορά μητέρες**:
	* Εργαζόμενες **στον ιδιωτικό τομέα**,
	* **Ελεύθερες επαγγελματίες, αυτοαπασχολούμενες**,
	* **Άνεργες** με κάρτα ανεργίας σε ισχύ,
	* **Αγρότισσες** (άμεσα ασφαλισμένες όχι μέσω συζύγου),
	* και **πατέρες** εφόσον έχουν την **αποκλειστική επιμέλεια** των παιδιών τους (αντίγραφο δικαστικής απόφασης).

**ΕΙΔΙΚΕΣ ΕΠΙΣΗΜΑΝΣΕΙΣ**

* **Δυνατότητα συμμετοχής** για την σχολική χρονιά 2021-2022 (1/9/2021-31/7/2022) θα έχουν κατά προτεραιότητα οι μητέρες που θα υπογράψουν σύμβαση με την ΕΕΤΑΑ (Ωφελούμενες). Για τις μητέρες εκείνες που δεν θα υπογράψουν σύμβαση με την ΕΕΤΑΑ, η δυνατότητα συμμετοχής τους στο πρόγραμμα θα γίνεται κατά προτεραιότητα και σύμφωνα με απόφαση της Διεύθυνσης Κοινωνικής Προστασίας, Παιδείας και Αθλητισμού.
* Οι μητέρες που δεν έχουν κάρτα ανεργίας και είναι άνεργες, πρέπει:
* Να εκδώσουν κάρτα ανεργίας μέχρι **31/5/2021**. Η κάρτα Ανεργίας της ενδιαφερομένης πρέπει να είναι **σε ισχύ.**
* **Οι ΑΛΛΟΔΑΠΕΣ μητέρες,** που η μερίδα τους είναι στην χώρα καταγωγής τους πρέπει να φέρουν **πιστοποιητικό οικογενειακής κατάστασης,** το οποίο θα πρέπει να είναι **μεταφρασμένο** από το Υπουργείο Εξωτερικών και να έχει εκδοθεί **εντός του τελευταίου τριμήνου**.